হেমন্ত সোরেনের চপারে অবশেষে রামপুরহাটে পৌঁছলেন অভিষেক

ওয়েবডেস্ক- বীরভূমের (Birbhum) রামপুরহাটে (Rampurhat) সভা করতে যাওয়ার পথে নাজেহাল হতে হল অভিষেক বন্দ্যোপাধ্যায়কে (Abhishek Banerjee)। প্রায় আড়াই ঘণ্টা পরে তার কপ্টারে (Copter) রওনা দেয় বীরভূমের উদ্দেশে। এদিন দীর্ঘ টালবাহানার পর ডিজিসিএ অনুমতি দেয়। ২টো ১০ মিনিটে ফ্লাইং ক্লাবের (Flying Club) রওনা দেন তিনি।

তবে অভিষেক বন্দ্যোপাধ্যায়ের চপারকে অনুমতি দেওয়া হয়নি। তৃণমূলের সর্বভারতীয় সাধারণ সম্পাদক অভিষেক বন্দ্যোপাধ্যায় (Abhishek Banerjee) ঝাড়খণ্ডের মুখ্যমন্ত্রী হেমন্ত সোরেনের (Hemanta Soren) চপারেই রামপুরহাট রওনা দেন। জানা গেছে, এই দেরির কারণে সাংসদদের কর্মসূচিতে বদল করা হয়েছে। মন্দিরে নয়, প্রথমেই সভাই যোগ দেবেন তিনি। এর পর তার সোনালি খাতুনের সঙ্গে সাক্ষাৎ করার কথা।

ছাব্বিশের নির্বাচনকে পাখির চোখ করে রাজ্যজুড়ে মাসব্যাপী কর্মসূচি ঘোষণা করেছেন অভিষেক বন্দ্যোপাধ্যায়। প্রায় ১৯ দিনে ২৬টি সভা করার পরিকল্পনা আছে তার। সেই মতোই এদিন বীরভূম যাওয়ার কথা ছিল। ফ্লাইং ক্লাবে গিয়েও নির্ধারিত সময়ে হেলিকপ্টারে চড়ার অনুমতি পাননি অভিষেক।

আরও পড়ুন- অভিষেকের কপ্টার বিভ্রাট! রামপুরহাটের কর্মসূচি বদল হতে পারে

কথা ছিল এদিন বেলা ১২টায় বেহালা ফ্লাইং ক্লাব থেকে চপারে বীরভূমের উড়ে যাবেন ডায়মন্ড হারবারের সাংসদ অভিষেক ব্যানার্জি। ১২ টা বেজে ৫৩ মিনিটে তারাপীঠ সংলগ্ন চিনার মাঠে তাঁর চপার নামার কথা ছিল। তারাপীঠে পুজো দিয়ে দুপুর দেড়টায় রামপুরহাটে বিনোদপুর মাঠের রণসংকল্প সভায় পৌঁছে যাওয়ার কথা ছিল। কিন্তু কপ্টারের কারণে সব ভেস্তে যায়। তাঁকে স্বাগত জানাতে ঠিক সময়ে মঞ্চে হাজিরও হয়ে যান অনুব্রত মণ্ডল, রাজ্যের রাজ্যের মন্ত্রী চন্দ্রনাথ সিনহা, ডেপুটি স্পিকার আশিস বন্দ্যোপাধ্যায়, কাজল শেখ সহ অনেকেই। বেলা ১ টায় শুরু হয়ে যায় অনুষ্ঠানও। এর পরেই জানা যায় অভিষেক ব্যানার্জির চপার অনুমতি পায়নি। স্বাভাবিকভাবেই সভা হবে সেই নিয়ে চাপানউতোর তৈরি হয়। পরে সেই সমস্যা মেটে।